CELEX: 62017TN0447
Language: da
Date: 2017-07-18 00:00:00
Title: Sag T-447/17: Sag anlagt den 18. juli 2017 — Bowles mod ECB

16.10.2017   
            
            
               DA
            
            
               Den Europæiske Unions Tidende
            
            
               C 347/27
            
         Sag anlagt den 18. juli 2017 — Bowles mod ECB
   (Sag T-447/17)
   (2017/C 347/36)
   Processprog: fransk
   
      Parter
   
   
      Sagsøger: Carlos Bowles (Frankfurt-am-Main, Tyskland) (ved advokat L. Levi)
   
      Sagsøgt: Den Europæiske Centralbank (ECB)
   
      Sagsøgerens påstande
   
   
               —
            
            
               Sagen fremmes til realitetsbehandling og sagsøgeren gives medhold.
            
         
               —
            
            
               Følgelig:
               
                           —
                        
                        
                           Annullation af afgørelsen af 31. januar 2017, som blev meddelt de ansatte den 1. februar 2017, om at udnævne [X] til stillingen som rådgiver for formanden og koordinator for Styrelsesrådet ved direktionen, annullation af afgørelsen om ikke at udnævne sagsøgeren til denne stilling og annullation af afgørelsen om ikke at have tilladt sagsøgeren at ansøge om denne stilling.
                        
                     
                           —
                        
                        
                           Annullation af afgørelsen om afslag på den særlige klage af 16. maj 2017, som blev modtaget den 23. maj 2017.
                        
                     
                           —
                        
                        
                           ECB tilpligtes at erstatte sagsøgerens økonomiske tab, som består i tabet af en mulighed for udnævnelse til stillingen som rådgiver for formanden og koordinator for Styrelsesrådet ved direktionen.
                        
                     
                           —
                        
                        
                           ECB tilpligtes at erstatte sagsøgerens ikke-økonomiske tab, som efter ret og billighed symbolsk er opgjort til 1 EUR.
                        
                     
                           —
                        
                        
                           ECB tilpligtes at betale sagens omkostninger.
                        
                     
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fire anbringender.
   
               1.
            
            
               Første anbringende om tilsidesættelse af princippet om gennemsigtighed, af ligebehandlingsprincippet og af princippet om forbud mod forskelsbehandling samt af artikel 20.2 i forretningsordenen, artikel 8 (a), i ansættelsesvilkårene og artikel 1a.1.1 i de regler, der finder anvendelse på de ansatte, og af artikel 2 TEU og artikel 3 TEU og artikel 20 og artikel 41 i Den Europæiske Unions charter om grundlægende rettigheder. Sagsøgeren har i denne henseende anført, at han ikke har haft mulighed for at indgive en ansøgning til stillingen som rådgiver for formanden og koordinator for Styrelsesrådet ved direktionen, mens [X] blev tilbudt denne mulighed.
            
         
               2.
            
            
               Andet anbringende om tilsidesættelse af artikel 1a.7 i de regler, der finder anvendelse på de ansatte, for så vidt som et sådant retsgrundlag kun tillader udnævnelse af en ansøger til stillingen som rådgiver for et medlem af direktionen og ikke udnævnelse af en ansøger til en stilling som rådgiver for formanden og koordinator for Styrelsesrådet ved direktionen, som tillægger ansvar, som ligeledes svarer til et højere niveau end ansvaret for en rådgiver.
            
         
               3.
            
            
               Tredje anbringende om manglende høring af personaleudvalget vedrørende oprettelsen af en ny stilling og vedrørende ændringen af niveauet for stillingen som koordinator, hvilket blev foretaget i strid med artikel 48 og artikel 49 i ansættelsesvilkårene og med aftalememorandummet.
            
         
               4.
            
            
               Fjerde anbringende om tilsidesættelse af princippet om god forvaltning som følge af manglende stillingsbeskrivelse for stillingen som rådgiver for formanden og koordinator for Styrelsesrådet ved direktionen.